<::лат>    OCR:

<::рус>    Библиотека святоотеческой литературы

<::лат>    http://orthlib.ru

<::слав> 


(с. _ун~а)

%<Пар_емiи` _о='бщыя ст~ы^мъ%>

%<jа=`же не положены` на ряду` въ кни'зjь се'й.%>



[гл\ва м~]%< Ст~и'телю пар_емiи`:%>

%<[Чти` и= _о=ктw'врiа _е~-гw ст~и'тел_емъ петру`, 
а=ле_ксi'ю, i=w'нjь, фiлi'ппу и= _е=рмоге'ну].%>

%<а~-я. При'тчей чте'нiе. [Главы^ г~ и= и~.]%>

%<П%>а'мять прв\днагw съ похвала'ми, и= бл~гослове'нiе 
гд\сне на главjь` _е=гw`. Бл~же'нъ человjь'къ, и='же 
w=брjь'те прему'дрость: и= сме'ртенъ, и='же о_у=вjь'дjь 
ра'зумъ. Лу'чше бо сiю` купова'ти, не'жели зла'та и= сребра` 
сокрw'вища. Чт\снjь'йшая же _е='сть ка'менiй многоцjь'нныхъ, 
все' же ч\стно'е недосто'йно _е=я` _е='сть. Долгота' бо 
дне'й, и= лjь^та живота` въ десни'цjь _е=я`: въ шу'йцjь же 
_е=я` бога'тство, и= сла'ва. w\т о_у='стъ _е=я` и=схо'дитъ 
пра'вда, зако'нъ же и= мл\сть на я=зы'цjь но'ситъ. 
Послу'шайте о_у='бw мене`, _w ча^да! чт\сна^я во реку`: и= 
бл~же'нъ человjь'къ, и='же пути^ моя^ сохрани'тъ: и=схо'ди 
бо мои`, и=схо'ди живота`, и= о_у=готовля'ется хотjь'нiе w\т 
гд\са. Сегw` ра'ди молю` ва'съ, и= предлага'ю мо'й гла'съ 
сыновw'мъ человjь'ч_ескимъ: jа='кw а='зъ прему'дрость 
о_у=стро'ихъ совjь'тъ, и= ра'зумъ и= смы'слъ а='зъ 
призва'хъ. Мо'й совjь'тъ и= о_у=твержде'нiе, мо'й ра'зумъ, 
моя' же крjь'пость. А='зъ мене` лю'бящыя люблю`, и='щущiи же 
мене` w=бря'щутъ бл~года'ть. Разумjь'йте о_у='бw неsло'бивiи 
кова'рство, ненака'заннiи же прилага'йте сердца`. 
Послу'шайте мене` и= па'ки, чт\сна^я бо реку`, и= w\тве'рзу 
w\т о_у=сте'нъ пра^вая: jа='кw и='стинjь поучи'тся горта'нь 
мо'й, ме'рзки же предо мно'ю о_у=стны` лжи^выя. Съ пра'вдою 
вси` глаго'лы о_у='стъ мои'хъ: ничто'же въ ни'хъ стро'потно, 
ниже` развраще'нно: Вся^ пра^ва су'ть разумjьва'ющымъ, (с. 
_ун~а w=б.) и= прw'ста w=брjьта'ющымъ ра'зумъ. Научу` во 
ва'съ и='стинjь, да бу'детъ w= гд\сjь наде'жда ва'ша, и= 
и=спо'лнитеся дх~а.

%<в~-я. Прему'дрости соломw'новы чте'нiе. [Главы^ _i~, 
s~ и f~.]%>

%<О_у=%>ста` прв\днагw ка'плютъ прему'дрость: о_у=стнjь' 
же муже'й му'дрыхъ вjь'дятъ бл~года'ть. О_у=ста` му'дрыхъ 
поуча'тся прему'дрости, пра'вда же и=збавля'етъ и=`хъ w\т 
сме'рти. Сконча'вшуся му'жу пра'ведну, не поги'бнетъ 
наде'жда. Сы'нъ во прв\днъ ражда'ется въ живо'тъ, и= во 
бл~ги'хъ свои'хъ пло'дъ пра'вды w=б\ъи'метъ. Свjь'тъ 
прв\днымъ всегда`, и= w\т гд\са w=бря'щутъ бл~года'ть и= 
сла'ву. я=зы'къ му'дрыхъ дw'брая свjь'сть, и= въ се'рдцjь 
и='хъ почi'етъ му'дрость. Лю'битъ гд\сь прп\дбная сердца`, 
прiя'тни же _е=му` вси` непоро'чнiи въ пути`. Му'дрость 
гд\сня просвjьща'етъ лице` разу'мнагw. Постига'етъ бо 
жела'ющыя ю=`, пре'жде да'же разумjь'ти ю=`: и= о_у=до'бь 
о_у='зрится w\т лю'бящихъ ю=`. О_у='треневавый къ не'й не 
о_у=труди'тся: и= бдя'й _е=я` ра'ди, вско'рjь без\ъ печа'ли 
бу'детъ. JА='кw досто'йныхъ _е=я` сама` w=бхо'дитъ и='щущи: 
и= во стезя'хъ _е=я` jа=вля'ется и=`мъ бл~гопрiе'мнjь. 
Му'дрости никогда'же w=долjь'етъ sло'ба. Си'хъ ра'ди и= 
рачи'тель бы'хъ добро'ты _е=я`: и= возлюби'хъ ю=`, и= 
поиска'хъ w\т ю='ности моея`: И= взыска'хъ невjь'сту 
привести` себjь`, jа='кw всjь'хъ вл\дка возлюби` ю=`. 
Таи'бница бо _е='сть бж~iя хи'трости, и= w=брjьта'тельница 
дjь'лъ _е=гw`. Труды` _е=я`, су'ть добродjь'т_ели: 
цjьлому'дрiю же и= ра'зуму та` о_у=чи'тъ, пра'вдjь и= 
му'жеству, и=`хже потре'бнjье ничто'же _е='сть къ житiи` 
человjь'кwмъ. А='ще же и= мно'гагw и=ску'сства жела'етъ 
кто`, вjь'сть др_е'вняя, и= бы'ти хотя^щая разсмо'тритъ: 
Свjь'сть и=зви^тiя слове'съ, и= разрjьш_е'нiя гада'нiй: 
зна'м_енiя и= чудеса` проразумjь'етъ, и= сбытiя^ време'нъ и= 
лjь'тъ: и= всjь^мъ совjь'тникъ _е='сть бл~гъ, jа='кw 
безсме'ртiе _е='сть въ не'й, и= бл~госла'вiе во _о=бще'нiи 
слове'съ _е=я`. Сегw` ра'ди бесjь'довахъ ко гд\су, и= 
помоли'хся _е=му`, и= рjь'хъ w\т всегw` се'рдца моегw`: Бж~е 
_о=тц_е'въ, и= гд\си (с. _ун~в) мл\сти, сотвори'вый вся^ 
сло'вомъ твои'мъ, и= му'дростiю твое'ю о_у=стро'ивый 
человjь'ка, да владjь'етъ бы'вшими w\т тебе` тварьми`, и= да 
о_у=правля'етъ мi'ръ въ преподо'бiи и= пра'вдjь: Да'ждь ми` 
твои'хъ пр\сто'лwвъ присjьдя'щую прему'дрость, и= не 
w\тлучи` мене` w\т _о='трwкъ твои'хъ, jа='кw а='зъ ра'бъ 
тво'й, и= сы'нъ рабы'ни твоея`. Посли` ю=` съ нб~съ w\т 
ст~а'гw жили'ща твоегw`, и= w\т пр\сто'ла сла'вы твоея`, да 
су'щи со мно'ю научи'тъ мя`, что` бл~гоуго'дно _е='сть 
пред\ъ тобо'ю: и= наста'витъ мя` въ ра'зумъ, и= сохрани'тъ 
мя` въ сла'вjь свое'й. Помышл_е'нiя бо сме'ртныхъ вся^ 
боязли^ва, и= погрjьши'т_ельна о_у=мышл_е'нiя и='хъ.

%<г~-я. Прему'дрости соломw'новы чте'нiе. [Главы^ д~, 
s~, з~, в~.]%>

%<П%>охваля'ему прв\днику, возвеселя'тся лю'дiе: 
Безсме'ртiе бо _е='сть па'мять _е=гw`, jа='кw w\т гд\са 
познава'ется, и= w\т человjь^къ: и= о_у=го'дна гд\сви душа` 
_е=гw`. Возлюби'те о_у=`бо, _w му'жiе, му'дрость, и= 
поживете`: восхощи'те _е=я`, и= нака'зани бу'дете: нача'ло 
бо _е=я` любы`, и= соблюде'нiе зако'на. Почти'те 
прему'дрость, да во вjь'ки цр\ствуете. Возвjьщу` ва'мъ, и= 
не скры'ю w\т ва'съ та^инъ бж~iихъ: JА='кw то'й му'дрости 
наста'вникъ _е='сть, и= му'дрыхъ и=спра'витель, и= вся'кому 
смы'слу и= дjь'лу хитре'цъ. И= всjь^мъ смы'слwмъ научи'тъ 
му'дрость: _е='сть бо въ не'й дх~ъ разу'менъ и= ст~ъ, и= 
сiя'нiе свjь'та присносу'щнагw, и= w='бразъ бл~гости бж~iя. 
Та` дру'ги бж~iя и= пр\оро'ки о_у=строя'етъ: 
Бл~голjь'пнjьйши же _е='сть со'лнца, и= па'че вся'кагw 
сотворе'нiя sвjь'здъ: свjь'ту сосужда'ема, w=брjьта'ется 
пе'рвjьйши. Та` о_у=гожда'ющихъ _е='й w\т болjь'зней 
и=зба'ви, и= наста'ви на ст_ези` пра^выя. Даде` и=`мъ 
ра'зумъ и=мjь'ти свя'тъ, и= сохрани` я=` w\т ловя'щихъ, и= 
по'двигъ крjь'покъ подаде` и=`мъ. Да разумjь'ютъ вси`, 
jа='кw си'льнjье всегw` _е='сть бл~гоче'стiе. И= никогда'же 
премо'жетъ sло'ба му'дрости, ниже` пре'йдетъ sлы^я 
w=блича'ющи су'дъ. Реко'ша же въ себjь`, помы'сливше 
непра'веднw: (с. _ун~в w=б.) наси'льствуемъ пра'ведному, и= 
не пощади'мъ прп\дбства _е=гw`, ни о_у=срами'мся сjьди'нъ 
ста'рости многолjь'тны. Бу'детъ бо на'мъ крjь'пость зако'нъ: 
и= о_у=лови'мъ пра'веднаго, jа='кw неуго'денъ на'мъ _е='сть 
и= проти'вится дjьлw'мъ на'шымъ, и= поно'ситъ на'мъ 
w\тпаде'нiе зако'на, и= w=блича'етъ на'мъ согрjьш_е'нiя 
наказа'нiя на'шегw. Возвjьща'етъ на'мъ ра'зумъ и=мjь'ти 
бж~iй, и= _о='трока гд\сня себе` и=мену'етъ. Бы'сть на'мъ на 
w=бличе'нiе помышле'нi_емъ на'шымъ, и= тя'жекъ на'мъ _е='сть 
и= ви'димь: jа='кw неподо'бно и=ны^мъ житiе` _е=гw` и= 
и=змjьне'ны ст_ези` _е=гw`. Въ поруга'нiе вмjьни'хомся 
_е=му`, и= о_у=даля'ется w\т путе'й на'шихъ jа='кw w\т 
нечистw'тъ, и= блажи'тъ послjь^дняя пра'ведныхъ. О_у=ви'димъ 
о_у='бw, а='ще словеса` _е=гw` и='стинна су'ть, и=скуси'мъ, 
jа=`же сбыва'ются _е=му`. Руга'нiемъ и= му'кою и=стя'жемъ 
_е=го`, да разумjь'емъ кро'тость _е=гw`, и= и=ску'симъ 
безsло'бство _е=гw`: сме'ртiю без\ъwбра'зною w=су'димъ 
_е=го`, бу'детъ бо посjьще'нiе w\т слове'съ _е=гw`. Сiя^ 
помы'слиша, и= прельсти'шася: w=слjьпи' бо я=` sло'ба и='хъ, 
и= не разумjь'ша та^инъ бж~iихъ, и= не разсуди'ша, jа='кw 
ты` _е=си` бг~ъ _е=ди'нъ, живота` и=мjь'яй и= сме'рти 
вла'сть, и= сп~са'яй во вре'мя ско'рби, и= и=збавля'яй w\т 
вся'кагw sла`. Ще'дръ и= мл\стивъ, и= дая` преподw'бнымъ 
свои'мъ бл~года'ть, и= свое'ю мы'шцею гw'рдымъ противля'яся.



%<Ст~и'тел_емъ пар_емiи`:%>

%<[Чти` и= нiкола'ю чудотво'рцу деке'мврiа s~-гw и= 
ма'iа f~-гw.]%>

%<а~-я. При'тчей чте'нiе: П%>а'мять прв\днагw съ 
похвала'ми: %<[ли'стъ _ун~а.]%>

%<в~-я. При'тчей чте'нiе. [Главы^ _i~ и= а~_i.]%>

%<О_у=%>ста` прв\днагw ка'плютъ прему'дрость, я=зы'къ же 
непра'веднагw поги'бнетъ. О_у=стнjь` муже'й прв\дныхъ 
ка'плютъ бл~года^ти, о_у=ста' же нечести'выхъ развраща'ются. 
Мjь^рила льсти^вая ме'рзость пред\ъ гд\семъ: вjь'съ же 
прв\дный (с. _ун~г) прiя'тенъ _е=му`. И=дjь'же а='ще 
вни'детъ досажде'нiе: та'мw и= безче'стiе: о_у=ста' же 
смире'нныхъ поуча'ются прему'дрости. Соверше'нiе пра'выхъ 
наста'витъ и=`хъ, и= поползнове'нiе w\трица'ющихся 
о_у=пасе'тъ и=`хъ: Не по'льзуютъ и=мjь^нiя въ де'нь 
jа='рости, пра'вда же и=зба'витъ w\т сме'рти. О_у='меръ 
прв\дный, w=ста'ви раска'янiе: нару'чна же быва'етъ и= 
посмjья'тельна нечести'выхъ па'губа. Пра'вда непоро'чнагw 
и=справля'етъ пути^, въ нече'стiе же па'даетъ непра'вда. 
Пра'вда муже'й пра'выхъ и=зба'витъ и=`хъ: безсовjь'тiемъ же 
плjьня'ются беззако'ннiи. Сконча'вшуся му'жу прв\дну, не 
поги'бнетъ наде'жда: похвала' же нечести'выхъ поги'бнетъ. 
Прв\дникъ w\т ло'ва о_у=бjь'гнетъ, вмjь'стw же _е=гw` 
предае'тся нечести'вый. Во о_у=стjь'хъ нечести'выхъ сjь'ть 
гра'жданwмъ, чу'вство же прв\дныхъ бл~госпjь'шное. Во 
бл~ги'хъ прв\дныхъ и=спра'вится гра'дъ, и= въ поги'бели 
нечести'выхъ ра'дованiе: Во бл~гослове'нiи пра'выхъ 
возвы'сится гра'дъ, о_у=сты^ же нечести'выхъ раскопа'ется. 
Руга'ется гра'жданwмъ лише'нный ра'зума, му'жъ же му'дрый 
безмо'лвiе во'дитъ.

%<г~-я. Прему'дрости соломw'новы чте'нiе. [Глава` д~.]%>

%<[Чти` и= ст~о'му септе'мврiа а~-гw и= _о=ктw'врiа 
к~s.]%>

%<[Сiя` и= прп\дбнымъ тре'тiя.]%>

%<П%>рв\дникъ а='ще пости'гнетъ сконча'тися, въ поко'и 
бу'детъ. Ста'рость бо честна` не многолjь'тна: ниже` въ 
числjь` лjь'тъ и=счита'ется. Сjьди'на же _е='сть му'дрость 
человjь'кwмъ, и= во'зрастъ ста'рости, житiе` нескве'рное. 
Бл~гоуго'денъ бг~ови бы'въ, возлю'бленъ бы'сть, и= живы'й 
посредjь` грjь^шникъ, преста'вленъ бы'сть. Восхище'нъ 
бы'сть, да не sло'ба и=змjьни'тъ ра'зума _е=гw`, и=ли` 
ле'сть прельсти'тъ ду'шу _е=гw`. Раче'нiе бо sло'бы 
помрача'етъ дw'брая, и= паре'нiе по'хоти премjьня'етъ 
о_у='мъ неsло'бивъ. Сконча'вся вма'лjь, и=спо'лни лjь^та 
дw'лга: О_у=го'дна бо бjь` гд\сви душа` _е=гw`. сегw` ра'ди 
потща'ся w\т среды` лука'вствiя. Лю'дiе же ви'дjьвше, и= не 
разумjь'вше, ниже` поло'жше въ помышле'нiи (с. _ун~г w=б.) 
таково'е: jа='кw бл~года'ть и= мл\сть въ прп\дбныхъ _е=гw`, 
и= посjьще'нiе во и=збра'нныхъ _е=гw`.



%<Прп\дбнымъ пар_емiи`:%>

%<[Чти` и= i=у'лiа _i~-гw прп\дбному а=нтw'нiю 
пече'рскому.]%>

%<а~-я. Прему'дрости соломw'новы чте'нiе. [Глава` г~.]%>

%<[Сiя` и= пр\оро'ку а~-я.]%>

%<П%>рв\дныхъ ду'шы въ руцjь` бж~iей, и= не прико'снется 
и='хъ му'ка: Непщева'ни бы'ша во _о=чесjь'хъ безу'мныхъ 
о_у=мре'ти, и= вмjьни'ся w=sлобле'нiе и=схо'дъ и='хъ: И= 
_е='же w\т на'съ ше'ствiе сокруше'нiе, _о=ни' же су'ть въ 
ми'рjь. И='бо пред\ъ лице'мъ человjь'ческимъ, а='ще и= му'ку 
прiи'мутъ, о_у=пова'нiе и='хъ безсме'ртiя и=спо'лнено: И= 
вма'лjь нака'зани бы'вше, вели'кими бл~годjь'тельствовани 
бу'дутъ, jа='кw бг~ъ и=скуси` я=`: и= w=брjь'те и=`хъ 
досто'йны себjь`. Jа='кw зла'то въ горни'лjь и=скуси` и=`хъ, 
и= jа='кw всепло'дiе же'ртвенное прiя'тъ я=`. И= во вре'мя 
посjьще'нiя и='хъ возсiя'ютъ: и= jа='кw и='скры по сте'блiю 
потеку'тъ: Су'дятъ jа=зы'кwмъ, и= w=блада'ютъ людьми`, и= 
воцр~и'тся гд\сь въ ни'хъ во вjь'ки. Надjь'ющiися на'нь 
разумjь'ютъ и='стину, и= вjь'рнiи въ любви` пребу'дутъ 
_е=му`. JА='кw бл~года'ть и= мл\сть въ прп\дбныхъ _е=гw`, и= 
посjьще'нiе во и=збра'нныхъ _е=гw`.

%<в~-я. Прему'дрости соломw'новы чте'нiе. [Главы^ _е~ и= 
s~.]%>

%<[Сiя` и= пр\оро'ку в~-я.]%>

%<П%>рв\дницы во вjь'ки живу'тъ, и= въ гд\сjь мзда` 
и='хъ и= попече'нiе и='хъ о_у= вы'шнягw. Сегw` ра'ди 
прiи'мутъ цр\ствiе бл~голjь'пiя и= вjьне'цъ добро'ты w\т 
руки` гд\сни, зане` десни'цею покры'етъ я=`, и= мы'шцею 
защити'тъ и=`хъ. Прiи'метъ все_ору'жiе рве'нiе свое`, и= 
воwружи'тъ тва'рь въ ме'сть врагw'мъ. W=блече'тся въ броня` 
пра'вды, и= возложи'тъ шле'мъ, су'дъ нелицемjь'ренъ. 
Прiи'метъ щи'тъ непобjьди'мый преподо'бiе: Поwстри'тъ же 
напра'сный гнjь'въ во _о=ру'жiе: спобо'ретъ же съ ни'мъ 
мi'ръ на безу^мныя: По'йдутъ праволу^чныя (с. _ун~д) 
стрjь'лы мw'лнiины, и= jа='кw w\т бл~гокру'гла лу'ка 
_о=блакw'въ, на намjь'ренiе полетя'тъ. И= w\т каменоме'тныя 
jа='рости и=спо'лнь паду'тъ гра'ды, вознегоду'етъ на ни'хъ 
вода` морска'я, рjь'ки же потопя'тъ я=` на'глw. Сопроти'въ 
ста'нетъ и=`мъ дх~ъ си'лы и= jа='кw ви'хоръ развjь'етъ 
и=`хъ, и= w=пустоши'тъ всю` зе'млю беззако'нiе, и= 
sлодjь'йство преврати'тъ престо'лы си'льныхъ. Слы'шите 
о_у=`бо ца'рiе, и= разумjь'йте, навы'кните судiи^ конц_е'въ 
земли`. Внуши'те держа'щiи мно'ж_ества, и= гордя'щiися w= 
наро'дjьхъ jа=зы'кwвъ, jа='кw дана` _е='сть w\т гд\са 
держа'ва ва'мъ и= си'ла w\т вы'шнягw.

%<г~-я. Прему'дрости соломw'новы чте'нiе: П%>рв\дникъ 
а='ще пости'гнетъ сконча'тися: %<[пи'сана ст~и'тел_емъ 
тре'тiя, ли'стъ _ун~г.]%>



%<Ст~ы^мъ _о=тц_е'мъ пар_емiи`:%>

%<[Чти` и= въ недjь'лю ст~ы'хъ _о=т_е'цъ.]%>

%<а~-я. Бытiя` чте'нiе. [Глава` д~_i.]%>

%<С%>лы'шавъ а=вра'мъ, jа='кw плjьне'нъ бы'сть лw'тъ 
брата'ничь _е=гw`, сочте` свои'хъ си` домоча'д_ецъ, три'ста 
и= _о=смьна'десять, и= погна` во слjь'дъ и='хъ да'же до 
да'на. И= нападе` на ня` но'щiю са'мъ, и= _о='троцы _е=гw` 
съ ни'мъ: и= порази` и=`хъ, и= гони` и=`хъ до хова'ла, 
_е='же _е='сть w=шу'юю дама'ска. И= возврати` вся'каго коня` 
содо'мскаго, и= лw'та брата'нича своего` возврати`, и= вся^ 
и=мjь^нiя _е=гw`, и= ж_ены` и= лю'ди. И=зы'де же ца'рь 
содо'мскiй въ срjь'тенiе _е=му`, повнегда` врати'тися _е=му` 
w\т сjь'ча ходоллогоморска'гw, и= съ царьми` и=`же съ ни'мъ, 
во о_у=до'ль са'винъ: сiе' же бя'ше по'ле царе'во. И= 
мелхiседе'къ ца'рь сали'мскiй и=знесе` хлjь'бы и= вiно`: 
бя'ше же сщ~е'нникъ бг~а вы'шнягw. И= бл~гослови` а=вра'ма, 
и= рече`: бл~гослове'нъ а=вра'мъ бг~омъ вы'шнимъ, и='же (с. 
_ун~д w=б.) созда` не'бо и= зе'млю: и= бл~гослове'нъ бг~ъ 
вы'шнiй, и='же предаде` враги` твоя^ под\ъ ру'ки тебjь`.

%<в~-я. Втора'гw зако'на чте'нiе. [Глава` а~.]%>

%<В%>о дне'хъ _о='нjьхъ, рече` мwv"се'й къ сынw'мъ 
i=и~л_евымъ: ви'дите, преда'хъ пред\ъ лице'мъ ва'шимъ 
зе'млю: вше'дше наслjь'дуйте зе'млю, ю='же кля'тся гд\сь 
_о=тц_е'мъ ва'шымъ, а=враа'му и= i=саа'ку и= i=а'кwву да'ти 
и=`мъ, и= сjь'мени и='хъ по ни'хъ. И= реко'хъ къ ва'мъ во 
вре'мя _о='но, глаго'ля: не возмогу` _е=ди'нъ води'ти ва'съ. 
Гд\сь бг~ъ на'шъ о_у=мно'жилъ вы` _е='сть, и= се` _е=сте` 
дне'сь jа='кw sвjь'зды нб\сныя мно'жествомъ. Гд\сь бг~ъ 
_о=т_е'цъ на'шихъ да приложи'тъ ва'мъ, jа='кw да бу'дете 
ты'сящами сугу'бw, и= да бл~гослови'тъ ва'съ, jа='коже 
глаго'ла ва'мъ. И= взя'хъ w\т ва'съ му'жи му^дры, и= 
свjь'домы, и= смы'слены, и= поста'вихъ и=`хъ владjь'ти над\ъ 
ва'ми тысященача'льники, и= стонача'льники, и= 
пятдесятонача'льники, и= десятонача'льники, и= 
писмовводи'тели судiя'мъ ва'шымъ. И= заповjь'дахъ судiя'мъ 
ва'шымъ во вре'мя _о='но, глаго'ля: разслу'шайте посредjь` 
бра'тiй ва'шихъ, и= суди'те пра'веднw посредjь` му'жа, и= 
посредjь` бра'та _е=гw`, и= посредjь` прише'льца _е=гw`. Да 
не позна'ете лица` въ судjь`, ма'лому и= вели'кому су'диши, 
и= не о_у=стыди'шися лица` человjь'ческа, jа='кw су'дъ бж~iй 
_е='сть.

%<г~-я. Втора'гw зако'на чте'нiе. [Глава` _i~.]%>

%<В%>о дне'хъ _о='нjьхъ рече` мwv"се'й къ сынw'мъ 
i=и~л_евымъ: Се` гд\са бг~а твоегw` нб~о, и= нб~о нб~се`, 
земля` и= вся^ _е=ли^ка су'ть на не'й. _О=ба'че _о=тцы` 
ва'шя произво'ли гд\сь люби'ти я=`: и= и=збра` сjь'мя и='хъ 
по ни'хъ ва'съ па'че всjь'хъ jа=зы^къ, въ де'нь се'й. И= 
w=брjь'жите жестосе'рдiе ва'ше, и= вы^я ва'шя не 
w=жесточи'те ктому`. И='бо гд\сь бг~ъ на'шъ, се'й бг~ъ 
богw'въ, и= гд\сь господе'й: бг~ъ вели'кiй, и= крjь'пкiй, и= 
стра'шный, и='же не диви'тся лицу`, ниже` взе'млетъ да'ръ. 
(с. _ун~_е) Творя'й су'дъ прише'льцу, и= сиротjь` и= 
вдовjь`, и= лю'битъ прише'льца, да'ти _е=му` хлjь'бъ и= 
ри'зу. И= возлюби'те прише'льца, прише'льцы бо бjь'сте въ 
земли` _е=гv'петстjьй. Гд\са бг~а твоегw` да о_у=бои'шися, 
и= тому` _е=ди'ному послу'жиши, и= къ нему` прилjьпи'шися, 
и= и='менемъ _е=гw` клене'шися. То'й хвала` твоя`, и= то'й 
бг~ъ тво'й, и='же сотвори` тебjь` вели^кая и= сла^вная сiя^, 
jа=`же ви'дjьстjь _о='чи твои`.





(с. _ун~_е w=б.)

%<В%>о сла'ву ст~ы'я, _е=диносу'щныя, животворя'щiя и= 
нераздjьли'мыя тр\оцы, _о=ц~а` и= сн~а и= ст~а'гw дх~а: при 
держа'вjь бл~гочести'вjьйшагw, самодержа'внjьйшагw, 
вели'кагw гд\сря на'шегw, %[i=мпера'тора нiкола'я 
а=ле_кса'ндровича%] всея` рwссi'и: при супру'гjь _е=гw`, 
бл~гочести'вjьйшей гд\срнjь, %[i=мператрi'цjь а=ле_кса'ндрjь 
fео'дwровнjь%]: при ма'тери _е=гw`, бл~гочести'вjьйшей 
гд\срнjь, %[i=мператрi'цjь марi'и fео'дwровнjь%]: при 
наслjь'дникjь _е=гw`. бл~говjь'рномъ гд\срjь, цесаре'вичjь 
и= вели'комъ кн~зjь %[а=ле_ксi'и нiкола'евичjь%]: при 
бл~говjь'рномъ гд\срjь и= вели'комъ кн~зjь %[мiхаи'лjь 
а=ле_кса'ндровичjь%]: при бл~говjь'рной гд\срнjь,, вели'кой 
кн~ги'нjь %[марi'и па'vловнjь%]: при бл~говjь'рныхъ 
гд\срjьхъ, вели'кихъ кн~зjь'хъ %[кv"рi'ллjь%], %[бори'сjь%] 
и= %[а=ндре'jь влади'мiровичахъ%]: при бл~говjь'рной 
гд\срнjь, вели'кой кн~ги'нjь %[_е=лiсаве'тjь fео'дwровнjь%]: 
при бл~говjь'рномъ гд\срjь вели'комъ кн~зjь %[па'vлjь 
а=ле_кса'ндровичjь%]: при бл~говjь'рномъ гд\срjь, вели'комъ 
кн~зjь %[дими'трiи па'vловичjь%]: при бл~говjь'рномъ 
гд\срjь, вели'комъ кн~зjь %[нiкола'jь кwнстантi'новичjь%]: 
при бл~говjь'рномъ гд\срjь, вели'комъ кн~зjь %[кwнстантi'нjь 
кwнстантi'новичjь%], и= при супру'гjь _е=гw`, гд\срнjь, 
вели'кой кн~ги'нjь %[_е=лiсаве'тjь маvрi'кiевнjь%]: при 
бл~говjь'рномъ гд\срjь, вели'комъ кн~зjь %[дими'трiи 
кwнстантi'новичjь%]: при бл~говjь'рномъ гд\срjь, вели'комъ 
кн~зjь %[нiкола'jь нiкола'евичjь%]: при бл~говjь'рномъ 
гд\срjь, вели'комъ кн~зjь %[петрjь` нiкола'евичjь%], и= при 
супру'гjь _е=гw`, бл~говjь'рной гд\срнjь, вели'кой кн~ги'нjь 
%[ми'лицjь нiкола'евнjь%]: при бл~говjь'рныхъ гд\срjьхъ, 
вели'кихъ кн~зjь'хъ: %[нiкола'jь%] и= %[мiхаи'лjь 
мiха'йловичахъ%]: при бл~говjь'рномъ гд\срjь, вели'комъ 
кн~зjь %[геw'ргiи мiха'йловичjь%], и= при супру'гjь _е=гw`, 
бл~говjь'рной гд\срнjь, вели'кой кн~ги'нjь %[марi'и 
геw'ргiевнjь%]: при бл~говjь'рномъ гд\срjь, вели'комъ кн~зjь 
%[а=ле_кса'ндрjь мiха'йловичjь%], и= при супру'гjь _е=гw`, 
бл~говjь'рной гд\срнjь, вели'кой кн~ги'нjь %[_ксе'нiи 
а=ле_кса'ндровнjь%]: при бл~говjь'рномъ гд\срjь, вели'комъ 
кн~зjь %[се'ргiи мiха'йловичjь%]: при бл~говjь'рныхъ 
гд\срняхъ, вели'кихъ княжна'хъ: %[_о='льгjь%], 
%[татiа'нjь%], %[марi'и%] и= (с. _ун~s) %[а=настасi'и 
нiкола'евнахъ%]: при бл~говjь'рной гд\срнjь, вели'кой 
кн~ги'нjь %[_о='льгjь а=ле_кса'ндровнjь%], и= при супру'гjь 
_е=я`: при бл~говjь'рной гд\срнjь, вели'кой кн~ги'нjь 
%[_е=ле'нjь влади'мiровнjь%], и= при супру'гjь _е=я`: при 
бл~говjь'рной гд\срнjь, вели'кой кн~ги'нjь %[марi'и 
па'vловнjь%]: при бл~говjь'рныхъ гд\срняхъ: вели'кой 
кн~ги'нjь %[марi'и а=ле_кса'ндровнjь%]: при короле'вjь 
_е='ллинwвъ %[_о='льгjь кwнстантi'новнjь%]: при вели'кой 
кн~ги'нjь %[а=настасi'и мiха'йловнjь%]: бл~гослове'нiемъ 
ст~jь'йшагw прави'тельствующагw сv"но'да, напеча'тася кни'га 
сiя`, %[%<мине'я пра'здничная%>,%] и=мену'емая 
%[%<а=нfоло'гiонъ%>%], въ ца'рствующемъ вели'комъ гра'дjь 
москвjь`, въ сv"нода'льной тv"погра'фiи, въ лjь'то w\т 
сотворе'нiя мi'ра #з_ук~г, w\т рж\ства' же по пло'ти бг~а 
сло'ва #ацд~_i, i=ндi'кта г~_i, мц\са деке'мврiа.




